Diari Oficial de la Generalitat Valenciana


Sumari del DOGV 7462, del 10-02-2015 (2015/1067)

RESOLUCIÓ de 6 de febrer de 2015, de la directora general del Secretariat del Consell i Relacions amb Les Corts, per la qual es disposa la publicació de l'acord entre el Ministeri d'Economia i Competitivitat, la Generalitat i l'Associació d'Investigació de Materials Plàstics i Connexes (AIMPLAS) pel qual es modifica el conveni subscrit el 15 de desembre de 2009 per a la selecció i execució del projecte «Construcció del centre de desenrotllament de nous materials composites i nanocom-posites i equipament cientificotecnològic del mateix», cofinançat pel FEDER.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7462

Data del DOGV
:   10-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1067


Data del document
:   06-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 6 de febrer de 2015, de la directora general del Secretariat del Consell i Relacions amb Les Corts, per la qual es disposa la publicació de l'acord entre el Ministeri d'Economia i Competitivitat, la Generalitat i l'Associació d'Investigació de Materials Plàstics i Connexes (AIMPLAS) pel qual es modifica el conveni subscrit el 15 de desembre de 2009 per a la selecció i execució del projecte «Construcció del centre de desenrotllament de nous materials composites i nanocom-posites i equipament cientificotecnològic del mateix», cofinançat pel FEDER. [2015/1067]  
  
El Ministeri d'Economia i Competitivitat, la Generalitat i l'Associació d'Investigació de Materials Plàstics i Connexes (AIMPLAS) han subscrit, prèvia tramitació reglamentària, el 29 de desembre de 2014, l'acord pel qual es modifica el conveni subscrit el 15 de desembre de 2009 entre el Ministeri de Ciència i Innovació, la Generalitat i l'Associació d'Investigació de Materials Plàstics i Connexes (AIMPLAS), en la selecció i execució del projecte «Construcció del centre de desenrotllament de nous materials composites i nanocomposites i equipament cientificotecnològic del mateix», cofinançat pel FEDER.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 104/2015 i que figura com a annex d'esta resolució.  
  
València, 6 de febrer de 2015.- La directora general del Secretariat del Consell i Relacions amb Les Corts: Marta Martí Arador.  
  
  
Acord entre el Ministeri d'Economia i Competitivitat, la Generalitat Valenciana i l'Associació d'Investigació de Materials Plàstics i Connexes (AIMPLAS), pel qual es modifica el Conveni entre el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS), en la selecció i execució del projecte «Construcció del centre de desenrotllament de nous materials composites i nanocomposites i equipament cientificotecnològic del mateix», cofinançat pel FEDER, firmat el 15 de desembre de 2009.  
  
Madrid, 29 de desembre de 2014  
  
Reunits  
D'una part, Luis de Guindos Jurado, ministre d'Economia i Competitivitat, nomenat pel Reial Decret 1826/2011, de 21 de desembre, fent ús de l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat i la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú.  
  
D'una altra part, Máximo Buch Torralva, conseller d'Economia, Indústria, Turisme i Ocupació, segons Decret 20/2012, de 7 de desembre, del president de la Generalitat, en l'exercici d'atribucions que li conferix la Llei 5/1983, de 30 de desembre, del Consell, i per raó dels acords del Consell d'1 de març de 2013 i de 24 d'octubre de 2014, pel qual s'aprova la modificació del conveni subscrit el 15 de desembre de 2009 entre el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS), en la selecció i execució del projecte «Construcció del centre de desenrotllament de nous materials composites i nanocomposites i equipament cientificotecnològic», cofinançat pel FEDER.  
D'una altra, Jaime Pujol Palés, com a president de l'Associació d'Investigació de Materials Plàstics i Connexes (AIMPLAS) i el senyor José Antonio Costa Mocholí, director gerent de la mateixa associació, amb CIF G-46714853, domiciliada al carrer de Gustave Eiffel, núm. 4, CP 46399 de Paterna (València) i inscrita el 23 de gener de 1991, en la secció 1, amb número de registre 97.210, del Registre Nacional d'Associacions del Ministeri de l'Interior, que intervenen d'acord amb l'article núm. 21 dels estatuts de l'associació.  
Es reconeixen mútuament plena capacitat per a atorgar este acte i  
  
Exposen  
U. Amb data 15 de desembre de 2009 el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS) van subscriure un conveni per a la construcció del centre de desenrotllament de nous materials composites i nanocomposites i equipament cientificotecnològic, cofinançat pel FEDER.  
Dos. El Reial Decret 1823/2011, de 21 de desembre, pel qual es reestructuren els departaments ministerials establix que correspon al Ministeri d'Economia i Competitivitat la proposta i execució de la política del Govern en investigació científica, desenrotllament tecnològic i innovació en tots els sectors.  
Tres. Després de la firma del conveni, i una vegada iniciats els tràmits preceptius per al començament de l'obra de construcció, es va determinar la inviabilitat del projecte de construcció amb la normativa actual, atés que no preveu com a material de construcció homologat els nanocomposites. La tramitació de l'homologació dels materials previstos inicialment excediria de l'àmbit d'este conveni i suposaria l'incompliment dels terminis que s'hi preveuen, la qual cosa ha motivat el replantejament del projecte constructiu i s'ha optat per solucions arquitectòniques més convencionals i que empren materials degudament homologats.  
Esta necessària modificació es reflectix en el pressupost de l'obra, que varia, tant en partides com en imports, respecte al pressupost previst en el conveni original. Si bé esta variació no afecta el cost total elegible previst en el conveni, sí que es creu convenient reformular el pressupost de construcció, de manera que reflectisca la realitat de l'actuació cofinançada.  
Quatre. De manera simultània i donat l'avanç de la ciència i la tecnologia, s'han detectat grans expectatives en els nous desenrotllaments en estructures multimaterial i espumades, l'estudi de les quals obriria moltes possibilitats de transferència al sector productiu, i redundaria en el desenrotllament regional.  
És per això que es considera interessant adquirir l'equipament per a dotar una nova línia d'investigació, dedicada a les estructures espumades i multimaterial, que permeta obtindre i caracteritzar este tipus d'estructures modificades amb nanopartícules, la qual cosa requerix disposar de tecnologies de coextrusió i coinjecció.  
Cinc. Esta nova necessitat comporta la modificació de l'abast inicialment previst per al projecte d'equipament, així com del pressupost previst en el conveni original.  
Sis. Segons el que preveu la clàusula octava del conveni, el termini d'execució del projecte ha sigut prorrogat en data 28 de febrer de 2012 fins al 31 de desembre de 2013, el 12 d'abril de 2013 fins al 30 d'abril de 2014, el 10 de març de 2013 fins al 30 d'agost de 2014 i, finalment, l'11 de juliol de 2014 fins al 31 de desembre de 2015.  
  
Per tot això que s'ha exposat, les parts acorden subscriure el present acord, que es regirà per les clàusules següents.  
  
Clàusules  
Primera. Es modifica l'annex I del conveni de data 15 de desembre de 2009, que queda redactat en els termes establits en l'annex al present acord.  
Segona. Sense perjuí del que establixen els apartats precedents, es mantenen les clàusules del conveni inicialment subscrit, que seran aplicables a la totalitat del projecte descrit en l'annex a este acord.  
  
Tercera. El present acord entrarà en vigor el dia de la data de la seua firma.  
En prova de conformitat, les parts firmen el present acord per triplicat exemplar i a un sol efecte en el lloc i la data abans indicats  
  
Pel Ministeri d'Economia i Competitivitat  
Luis de Guindos Jurado Ocupació  
Ministre d'Economia i Competitivitat  
Per la Generalitat Valenciana  
Máximo Buch Torralva  
Conseller d'Economia, Indústria, Turisme i  
  
Per l'Associació d'Investigació de Materials Plàstics i Connexes (AIMPLAS)  
Jaime Pujol Palés  
President de l'Associació d'Investigació de Materials Plàstics i Connexes (AIMPLAS)  
  
Per l'Associació d'Investigació de Materials Plàstics i Connexes (AIMPLAS)  
José Antonio Costa Mocholí  
Director gerent de l'Associació de Investigació de Materials Plàstics i Connexes (AIMPLAS)  
  
  
  
ANNEX  
  
A l'Acord entre el Ministeri d'Economia i Competitivitat, la Generalitat Valenciana i l'Associació d'Investigació de Materials Plàstics i Connexes (AIMPLAS), pel qual es modifica el Conveni entre el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS), en la selecció i execució del projecte «Construcció del centre de desenrotllament de nous materials composites i nanocomposites i equipament cientificotecnològic del mateix», cofinançat pel FEDER, firmat el 15 de desembre de 2009.  
  
  
  
ANNEX I  
  
Al Conveni entre el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS), en la selecció i execució del projecte «Construcció del Centre de Desenrotllament de Nous Materials Composites i Nanocomposites i Equipament Cientificotecnològic del mateix», cofinançat pel FEDER  
  
Introducció  
El projecte naix com a ampliació a les instal·lacions actuals de l'Associació d'Investigació de Materials Plàstics i Connexes (AIMPLAS), a causa de l'augment constant de la demanda de nous projectes d'investigació en I+D+i que ha experimentat el centre en els últims 5 anys.  
  
Amb este nou edifici es potenciarà la capacitat de generació, promoció i difusió de la I+D+i d'AIMPLAS, principalment en les àrees de materials (nanomaterials, materials de fonts renovables, composites, materials intel·ligents) i els seus processos de transformació (formulació, extrusió, injecció, pultrusió, RTM), a l'incrementar la capacitat física de l'institut per a l'eficient desenrotllament de les nostres línies estratègiques d'investigació. Açò redundarà en una major capacitat de transferència de les últimes tecnologies de transformació de materials plàstics a les empreses del sector, així com de les últimes novetats en tot el que es referix a materials plàstics de major valor afegit i la seua utilització en noves aplicacions en sectors com ara: envàs, aeronàutic, automoció, construcció, mèdic. Tot això contribuirà a l'augment de la competitivitat de les empreses tant de la Comunitat Valenciana com de la resta d'Espanya i els proporcionarà una millor posició en un mercat globalitzat altament competitiu  
Amb el nou edifici i la dotació en equipament prevista, AIMPLAS podrà continuar augmentant el nombre de projectes d'I+D+i realitzats anualment i, per tant, augmentar la capacitat de transferència de coneixement i tecnologies a les empreses del sector plàstic. D'esta manera es continuarà potenciant la participació i la cooperació de les empreses valencianes en projectes d'I+D+i, com a factor diferenciador essencial enfront dels competidors, i permetrà oferir nous productes d'alt valor afegit.  
La major implicació d'AIMPLAS en Xarxes d'Investigació, Grups d'Excel·lència i/o Plataformes Tecnològiques, ha propiciat, d'una banda, un increment en la participació de les PIME valencianes del sector plàstic en projectes d'I+D+i i, d'altra banda, la col·laboració amb universitats, centres tecnològics i altres agents del Sistema de Ciència i Tecnologia, i ha augmentat la capacitat d'AIMPLAS d'actuar com a interfície entre els agents i les empreses.  
L'expansió tant en personal com en infraestructures que ha experimentat AIMPLAS en els últims anys és resultat, principalment, de la creixent participació en projectes d'I+D+i en Xarxes d'Investigació i Plataformes Tecnològiques de col·laboració. A mode il·lustratiu, d'un projecte europeu que s'estava duent a terme en el 2001, la xifra s'ha incrementat a 15 projectes europeus en marxa al llarg de 2008. En total, AIMPLAS ha participat en 40 projectes europeus/internacionals durant el període 2001-2008.  
Per tot això que s'ha exposat, el projecte de construcció del nou edifici i el seu equipament per a l'exercici d'activitats d'I+D+i en materials plàstics de major valor afegit i processos de transformació innovadors, així com la seua utilització en noves aplicacions en sectors com ara envàs, aeronàutic, automoció, construcció i mèdic, és fonamental per a garantir i incrementar l'aportació d'AIMPLAS a la creació de valor al teixit empresarial valencià i nacional.  
  
Objectiu general  
En l'últim any (2008), AIMPLAS ha presentat 212 projectes d'I+D+i a les distintes administracions a nivell europeu, nacional i autonòmic, i ha aconseguit aprovació i finançament per a 114. En els projectes aprovats participen 147 empreses, de les quals 121 estan ubicades a la Comunitat Valenciana (CV). Este fet, juntament amb la participació cada vegada major d'AIMPLAS en xarxes i plataformes tant nacionals com europees, ha propiciat una major implicació de les empreses de la CV en projectes d'I+D+i. En el cas dels projectes europeus, segons dades publicats pel CDTI, AIMPLAS és el Centre Tecnològic de la CV que majors retorns ha aconseguit tant en el VI Programa Marc ja finalitzat, com en els dos anys que es troba en vigor el VII.  
  
Amb el nou edifici i la dotació en equipament prevista, AIMPLAS podrà continuar augmentant el nombre de projectes d'I+D+i realitzats anualment i, per tant, augmentar la capacitat de transferència de coneixement i tecnologies a les empreses del sector plàstic. D'esta manera es continuarà potenciant la participació i la cooperació de les empreses valencianes en projectes d'I+D+i, com a factor diferenciador essencial enfront dels competidors, i permetrà oferir nous productes d'alt valor afegit.  
Com s'ha indicat anteriorment, la major implicació d'AIMPLAS en xarxes d'investigació, grups d'excel·lència o plataformes tecnològiques, ha propiciat, d'una banda, un increment en la participació de les PIME valencianes del sector plàstic en projectes d'I+D+i i, d'altra banda, la col·laboració amb universitats, centres tecnològics i altres agents del Sistema de Ciència i tecnologia, ha augmentat la capacitat d'AIMPLAS d'actuar com a interfície entre els agents i les empreses.  
  
L'expansió tant en personal com en infraestructures que ha experimentat AIMPLAS en els últims anys és resultat, principalment, de la creixent participació en projectes d'I+D+i en xarxes d'investigació i plataformes tecnològiques de col·laboració. A mode il·lustratiu, d'un projecte europeu que s'estava duent a terme en el 2001, la xifra s'ha incrementat a 15 projectes europeus en marxa al llarg de 2008. En total, AIMPLAS ha participat en 40 projectes europeus/internacionals durant el període 2001-2008.  
Per tot això que s'ha exposat, el projecte de construcció del nou edifici i el seu equipament per a l'exercici d'activitats d'I+D+i en materials plàstics de major valor afegit i processos de transformació innovadors, així com la seua utilització en noves aplicacions en sectors com ara envàs, aeronàutic, automoció, construcció i mèdic, és fonamental per a garantir i incrementar l'aportació d'AIMPLAS a la creació de valor al teixit empresarial valencià i nacional.  
AIMPLAS és actualment l'únic Centre Tecnològic a Espanya les activitats de I+D del qual estan dirigides amb exclusivitat als materials plàstics i els seus processos de transformació. Podem trobar altres centres tecnològics, grups d'investigació universitaris i OPI que també realitzen activitats d'I+D relacionades amb materials polimèrics; no obstant això, en el cas dels centres tecnològics es tracta d'activitats més verticals, en el sentit que estan enfocades a sectors molt concrets (construcció, automoció, embalatge, alimentació, joguets?), a materials en general (instituts de materials) o també molt focalitzats en investigació bàsica sobre materials polimèrics, cas més típic de grups universitaris o del CSIC. Amb tots els tipus d'organismes es mantenen col·laboracions a través de diferents instruments i s'obtenen sinergies interessants. El factor diferenciador d'AIMPLAS enfront d'estos organismes radica en l'alt grau d'especialització dels seus investigadors, l'alta dotació d'equipament específic de transformació de polímers i compostos polimèrics i, finalment, la vocació d'aplicabilitat dels coneixements generats en la I+D per a la millora de la competitivitat de la indústria del plàstic.  
  
L'equipament disponible actualment és complementari al que se sol·licita en el present projecte, exceptuant un dels equips (GC-FID) que se substituïx per obsolescència. La resta d'equipament sol·licitat cobrix necessitats detectades per a abordar nous projectes (cas dels equips de caracterització de materials funcionalitzats) o bé s'amplia la capacitat en experiències prèvies.  
Convé destacar en este punt que l'activitat d'AIMPLAS en I+D, tant en l'àmbit nacional com internacional, és molt àmplia i, per tant, l'impacte científic i tecnològic de les noves adquisicions queda assegurat en tant es continue amb la tendència d'èxit actual en convocatòries competitives  
Objectius específics  
Amb l'ampliació de les instal·lacions actuals de l'Associació d'Investigació de Materials Plàstics i Connexes (AIMPLAS) i l'equipament de què es dotarà a l'edifici, es potenciarà la realització d'activitats d'I+D+i, enfocades al desenrotllament de nous materials (nanomaterials, materials de fonts renovables, composites, materials intel·ligents) i la innovació en els seus processos de transformació (formulació, extrusió, injecció, pultrusió, RTM).  
L'equipament a adquirir estarà dedicat a projectes d'I+D+i dins de les línies estratègiques d'AIMPLAS. El nou edifici comptarà amb un espai on s'ubicarà l'equipament general més pesat (principalment equipament de transformació). Este espai es compartimentarà de manera reversible segons les necessitats dels projectes (confidencialitat, seguretat, espai útil necessari, etc.) i requerirà, a més de l'equipament específic de la investigació, elements que faciliten la manipulació de grans càrregues com els mateixos equips en alguns casos i els elements auxiliars com ara motles, dosificadors i altres equips perifèrics. La principal inversió es realitzarà en un pont grua de 5t.  
  
Un altre equipament serà:  
- Equipament de mesclat i caracterització reològica  
- Equipament de caracterització química  
- Equipament de transformació  
- Finalment, s'adquirirà una sèrie d'equipament que completa el ja existent per a la conformació de composites de matriu termoestable.  
  
Per a assegurar que els treballs es realitzen amb les màximes mesures de seguretat per als investigadors, especialment en els treballs realitzats amb nanopartícules, es comptarà amb sistemes d'extracció i filtratge especials tant portàtils com fixos, de manera que puguen ser utilitzats amb la màxima versatilitat en els processos de transformació que puguen produir la generació de partícules en l'ambient de treball.  
  
Formalment, l'edifici es dissenya amb planta amb dos ales en forma de «L», amb unes longituds aproximades, respectivament, de 56 m i 49 m de llarg, i en el vèrtex d'unió de les quals, amb orientació nord, se situa l'accés principal de l'edifici.  
L'edifici comptarà amb una superfície de 3.057 m² construïts sobre rasant i 1.394 m² davall rasant, amb 3 plantes d'altura més un semisoterrani d'aparcaments, amb els usos següents:  
- Planta semisoterrani: en esta planta s'ubiquen les sales tècniques i de màquines.  
- Planta baixa o «pilot»: una de les ales es destina íntegrament a la zona de treball amb maquinària pesada per a la investigació de plàstics, i s'equipa amb un pont grua. L'altra ala es destina a recepció, magatzem i vestidors. L'edifici compta amb tres nuclis de comunicacions verticals (escales).  
- Planta primera: destinada a zona de treball per al personal investigador de planta pilot, compta a més amb una sala destinada a arxiu i amb una sala de reunions. La planta baixa i la primera estan unides visualment per mitjà de la doble altura de recepció, i compta amb vistes controlades sobre la zona de treball de la planta pilot.  
- Planta segona: en esta planta s'ubiquen els laboratoris, zones de treball del personal tècnic investigador, i una àmplia sala d'exposició de resultats I+D+i, a més d'unes quantes sales de reunió per al personal investigador.  
El nou edifici així dissenyat permetrà augmentar la capacitat d'I+D+i de l'Institut en més d'un 30 % en els pròxims 4 anys tant en nombre de projectes com en personal investigador, la qual cosa suposaria comptar amb unes 28 persones més entre personal d'investigació i de suport.  
L'edifici es projecta amb una modulació el més regular possible, amb crugies cada 5 m aproximadament, i amb el menor nombre de suports possible. L'estructura es projecta en formigó prefabricat per la facilitat, rapidesa, i economia de muntatgLa principal característica de l'edifici és que en el seu disseny s'ha pretés incorporar la major quantitat de materials plàstics o composites possibles. En particular, un dels elements més singulars de l'edifici són les fronteres, ja que s'han dissenyat revestiments exteriors basats en materials plàstics que li conferixen un aspecte estètic molt interessant i amb una imatge molt moderna. Així, tant en les fronteres exteriors com interiors, s'han projectat tancaments amb revestiments de policarbonat alveolar translúcid blanc, en les plantes 1a i 2a de les fronteres exteriors es preveu un front de lamel·les per mitjà de perfils de polièster isoftàlic reforçat amb fibra de vidre, i en les fatxades interiors reixetes igualment de polièster isoftàlic, en ambdós casos, a més de funció estètica, tindran una funció de control solar de l'edifici.  
Altres exemples d'elements plàstics o composites utilitzats en l'obra inclouen, entre altres, cobertes impermeabilitzades amb EPDM i lluernes de materials acrílics, falsos sostres de PVC, revestiments de policarbonat en parets, i vinílics en falsos sostres, aïllaments de poliestiré expandit (EPS) i extruït (XPS), moquetes de niló, fusteries de PVC, envidraments amb policarbonat cel·lular, canalitzacions i canonades de PVC, canonades de polietilé reticulat (PEX), etc. En definitiva, s'ha pretés demostrar i potenciar l'ús dels materials plàstics i composites en el sector de la construcció.  
L'edifici s'ha projectat amb totes les instal·lacions necessàries per a l'ús a què es destina, entre altres, llanterneria i sanejament i ACS per mitjà d'energia solar tèrmica, instal·lacions elèctriques amb les potències i dispositius necessaris, instal·lació de telecomunicacions, ventilació i climatització, protecció contra incendis, aire comprimit, instal·lació d'osmosi, control d'accessos i antiintrusió.  
Objectius científics  
El present projecte té dos objectius principals totalment alineats amb les línies d'investigació que l'institut ha desenrotllat en els últims anys i que seran fonamentals en el seu desenrotllament a mitjà i llarg termini. El primer és l'ampliació de les instal·lacions actuals de l'Associació d'Investigació de Materials Plàstics i Connexes (AIMPLAS). L'ampliació de l'edifici té una planta en forma de L, amb dos braços de 56 m i 49 m de llargària respectivament, i compta amb plantes baixa, primera i segona, amb unes superfícies aproximades de 1.120m², 440m², i 1.120 m² respectivament, dissenyades funcionalment de manera que la planta baixa o pilot acull les zones de treball amb màquines d'assajos i la zona d'emmagatzematge, i les plantes 1a i 2a les zones de treball del personal investigador i els laboratoris.  
El segon és que l'equipament de què es dotarà l'edifici s'utilitzarà en la realització d'activitats d'I+D+i, enfocades a l'elaboració de nous materials (nanomaterials, materials de fonts renovables, composites, materials intel·ligents) i a la innovació en els seus processos de transformació (formulació, extrusió, injecció, pultrusió, RTM). S'inclourà també l'equipament de laboratori necessari per a l'adequada caracterització dels materials elaborats amb l'objectiu d'aprofundir la comprensió i intentar modelizar la relació entre estructura, processament i propietats finals dels materials.  
D'altra banda, amb este nou edifici augmentarà fins en un 50 % la capacitat de generació, promoció i difusió de la I+D+i d'AIMPLAS a l'incrementar la capacitat física de l'institut per al desplegament eficient de les seues línies estratègiques d'investigació. En el nou edifici s'executaran projectes d'I+D+i per al desenrotllament de nous materials relacionats amb les línies d'investigació de l'institut en nanomaterials, materials de fonts renovables, composites i materials intel·ligents. També es treballarà en la millora dels processos de transformació relacionats amb tecnologies de formulació, extrusió, injecció, pultrusió i RTM. Estos projectes estaran enfocats al desplegament de noves aplicacions de productes plàstics amb alt valor afegit en sectors com ara l'envàs, aeronàutic, automoció, construcció i mèdic. Estes són línies d'investigació en què AIMPLAS ha dut a terme projectes d'I+D+i des de fa més de 8 anys com és el cas dels materials de fonts renovables o en les que està començant a treballar com és el cas dels materials intel·ligents.  
  
L'equipament a adquirir serà dedicat a projectes d'I+D dins de les línies estratègiques d'AIMPLAS que es definixen a continuació.  
1. Elaboració de materials polimèrics:  
1.1 Materials de fonts renovables: biodegradables, biopolímers, biomaterials híbrids, fibres i càrregues naturals, materials basats en cel·lulosa, additius d'origen natural.  
1.2 Nanocomposites i funcionalització de nanopartícules: CNT, nanoargiles, GANF, nanometalls, nanoòxids metàl·lics.  
1.3 Materials resistents al foc i supressors de fum  
2. Millora del processament de materials polimèrics:  
2.1 Dispersió i reologia de mescles: formulació de polímers termoplàstics i formulació de resines termoestables.  
2.2 Estructures multifuncionals: coextrusió, coinjecció, laminació, recobriments.  
3. Desplegament de processos singulars. Tecnologia d'ultrasons per a reducció de viscositat, utilització de CO2 per a reducció de viscositat, eliminació de volàtils i espumat físic.  
4. Extrusió reactiva. Funcionalització de polímers, compatibilització de mescles.  
5. Elaboració de productes nous:  
5.1 Envasos actius i intel·ligents: tecnologies avançades de conservació i envasament: RFID, sensors d'estanquitat i temperatura, alliberament controlat o captació de substàncies.  
5.2 Productes basats en materials reciclats.